Atlascopcosaurus

Atlascopcosaurus bol drobný, asi 2 až 3 m dlhý a okolo 125 kg važiaci bylinožravý dinosaurus z čeľade hypsilofodontidov. Žil v období spodnej krieda (stupne apt a alb) na území dnešnej Austrálie (lokalita Dinosaur Cove). Taxón bol ustavený na základe značne nekompletného materiálu (holotyp sa skladá len z časti maxilly a zubov).

Tento dinosaurus bol pomenovaný podľa spoločnosti Atlas Copco, ktorá poskytla vybavenie pre paleontologické vykopávky v roku 1984, počas ktorých bol fosílny materiál objyvený. 

Druhové meno loadsi odkazuje na Williama Loadsa, ktorý bol v čase objavu štátnym manažérom firmy Atlas Copco a na výskume sa aktívne podieľal.

Referencie
 Rich, T. and Rich, P., 1988, "Polar dinosaurs and biotas of the Early Cretaceous of southeastern Australia", National Geographic Research 5(1) 1989, 15-53
 

Ornithopoda